Osa 4: Uskon esteiden ylittäminen
Loukkasin selkäni yli 20 vuotta sitten. Se oli välilevypullistuma.
Lääkäri sanoi, että joutuisin pyörä- tuoliin, ellen mene leikkaukseen.
En mennyt leikkaukseen. Rukouksen ja Herran lähellä olemisen ansiosta -
olen mennyt eteenpäin, välillä pyörätuolissa. Tänään parannuin.
Kiitos, Jeesus!
Kiitos Herralle! Jumala on hyvä kaiken aikaa!
Kaiken aikaa Jumala on hyvä. Olen muistellut Jumalan lupauksia.
Eikö olekin ihanaa, että kaikki Hänen lupauksensa ovat "niin" ja "aamen" -
Kristuksessa Jeesuksessa? Voimme täysin luottaa Jumalan Sanaan.
Tiedän, että olet saanut rukousvastauksia.
Et eläisi etkä iloitsisi tänään, ellei Jumala olisi vastannut rukouksiisi.
On vielä rukouksia, jotka kaipaavat vastausta.
Jos se olet sinä, nosta kätesi. Molemmat käteni ovat pystyssä.
Uskon, että siihen asti kun näemme Jeesuksen, meillä on rukouksia, -
joihin ei ole tullut vastausta.
Kysymys kuuluu, voiko rukousvastausten saamista kiihdyttää.
Jakson nimi on Uskon esteiden ylittäminen, -
vertaus väärämielisestä tuomarista.
Moniko haluaisi, että ongelmiin vastattaisiin nopeasti?
Moniko haluaisi suurempia läpimurtoja useammin? Vastaus on: "kyllä".
Vuosia sanoin Herralle: "Laitahan vähän vauhtia.
En halua ajaa maantietä. Haluan mennä pikatietä."
Hän antoi vertauksen rukouksesta, johon vastattiin.
Avaa Luuk. 18:1―8.
Luetaan se yhdessä. Luemme koko vertauksen (ruudulla): -
Vertaus on varmasti tuttu. Se on yksi lempivertauksiani.
Sen tulkinta on aika selvä.
Alussa Jumala sanoo, että ihmisen tulee aina rukoilla eikä väsyä.
Meistä jokainen tarvitsee läpimurtoja.
Jokaisella on rukouksia, johon ei ole tullut vastausta.
Kaikkien tarvitsee rukoilla.
Jumala etsii ihmisiä, jotka rukoilevat sinnikkäästi.
Naista kutsutaan sinnikkääksi leskeksi.
Vertaus on kertomus, salaisuus, joka pitää avata.
Jeesus sanoi, että se, mikä on salassa, se on Herran, -
mutta mikä on ilmoitettu, se on meitä ja meidän lapsiamme varten.
Meidän täytyy saada viisauden ja ilmestyksen henki -
ja ymmärtää, mitä Jeesus yrittää sanoa.
Tässä vertauksessa on salattu merkitys, joka meidän täytyy avata.
Sain Jumalalta nämä jakeet yhä uudelleen. Sanoin: "En ymmärrä tätä.
Ymmärrän, ettei saa väsyä eikä olla kärsimätön.
Miksi annat minulle aina vertauksen väärämielisestä tuomarista?"
Jumala sanoi: "Et vieläkään ymmärrä salaisuutta, jonka haluan kertoa."
Sanoin: "Vertaus kertoo leskivaimosta, joka meni tuomarin luo.
Hän sai lopulta vastauksen, koska hän ei hellittänyt.
Täytyy olla sinnikäs. Tiedän, että tuomari kuvaa paholaista.
Se yrittää estää meitä saamasta siunauksia.
Meidän täytyy käskeä sitä hellittämään niin monta kertaa, että se luovuttaa."
Monet ajattelevat, että paholainen estää heitä saamasta vastausta.
Itse tulkitsin sen niin, mutta Herra sanoi: "Ei. Luepa uudelleen."
Aloin tutkia kreikan- ja hepreankielisiä alkutekstejä.
Löysin joitakin uskomattomia totuuksia, jotka muuttivat elämäni.
Tutkitaanpa kohtaa jae jakeelta. "Ja hän puhui heille vertauksen siitä, -
että heidän tuli aina rukoilla eikä väsyä. Hän sanoi: -
'Eräässä kaupungissa oli tuomari, joka ei peljännyt Jumalaa -
eikä hävennyt ihmisiä.'"" Leskellä oli ongelma. Mies oli kuollut.
Ei tiedetä, oliko hänet ryöstetty vai oliko hän velkaa valtiolle.
Naista oli huijattu jollakin tavalla. Hän meni oikeuteen, -
koska hän oli rukoillut kauan saamatta vastausta.
Hän sanoi tuomarille: "Auta minut oikeuteni riitapuoltani vastaan."
Hän halusi oikeutta. Oikeuden penäämisessä ei ole mitään väärää.
Raamatussa sanotaan, että Jumala on tuomari.
Tavallisesti siis tuomari edustaa Jumalaa.
Ketä tuomari edustaa tässä vertauksessa?
Sanotaan, ettei hän pelännyt Jumalaa eikä ihmistä.
Tuomari ei voinut kuvata Isä-Jumalaa, joka on rakastava ja armollinen.
Hänen täytyy siis kuvastaa vihollista.
Hän ei pelännyt Jumalaa eikä ihmistä. Hän oli siis paha tuomari.
Hän ei antanut leskivaimolle, mitä tämä haki, -
vaikka leski esitti kaikki todistuskappaleet.
Leski sanoi: "Auta minut oikeuteeni. Minua on huijattu!"
Tuomari sanoi: "Ei! Mene!"
Nainen lähti pois.
Tässä sanotaan sanat: "vähän väliä" ja "pitkään aikaan".
Leskivaimo oli sinnikäs. Pidän sellaisista ihmisistä.
Nainen tuli yhä uudelleen oikeuteen hävittyään. Tekisitkö sinä samoin?
Menisitkö sinä oikeustalolle ja pyytäi- sit tuomaria päättämään uudelleen?
Nainen tuli yhä uudelleen. Tuomari sanoi aina: "Ei!"
Nainen oli sinnikäs.
Kerran hän sitten tuli, ja tuomari ei evännytkään apuaan.
Meille sanotaan syykin. "Tämä leski tuottaa minulle vaivaa."
Nainen väsytti tuomarin. Pidän hänestä. Hän on pippurinen nainen.
Oli selvää, että tuomari kuvastaa vihollista, -
mutta Jumala sanoi: "Ei. Katsopa uudelleen!"
Kreikan kielellä riitapuoli-sana tarkoittaa paholaista.
Se kuvastaa pahaa, vihollista, beelsebulia.
Nainen sanoi: "Auta minut oikeuteeni riitapuoltani vastaan."
Miten sitten tuomari voi kuvastaa vihollista?
Leski pyysi tuomaria auttamaan hänet oikeuteen paholaista vastaan.
Aloin miettiä, kuka on tämä väärämielinen tuomari.
Rakkaat, meidän täytyy selvittää, kuka on tuo väärämielinen tuomari.
Olemme luulleet, että tuomari on vihollinen.
Meidän täytyy käydä sitä vastaan jalo uskon taistelu.
Tuomari ei ole vihollinen. On tärkeää tietää, kuka hän on, -
koska hän on välimies elämässämme. Hän edustaa jotakuta.
Hän istuu elämäsi valtaistuimella ja tekee tuomarin päätöksiä.
Häneltä pitää hakea oikeutta.
Tuomari voi laittaa sinut tyrmään. Hänellä on asemaa ja valta.
Hänellä on vaikutusvaltaa.
Tahdoin tietää, kuka tuo tuomari oli.
Sanotaan, ettei hän pitkään aikaan tahtonut, -
mutta nainen tuli yhä uudelleen.
Kun nainen tuli sinnikkäästi, tuomari päätti antaa hänelle, mitä hän pyysi, -
koska koko asia kyllästytti häntä.
Jos joku pyytää rahaa, -
sanot ensimmäisellä kerralla: "Ei. Olen pahoillani."
Sanot yhä uudelleen: "Ei. Ei. Ei.
Hanki työpaikka."
Kun ihmiset vaivaavat vaivaamistaan, sinun on pakko antaa periksi lopulta.
Niin kävi tuomarille. Hän antoi leskelle, mitä tämä pyysi, -
koska nainen tuli yhä uudelleen. Hän tuotti vaivaa tuomarille.
Hän ajatteli: "Minä autan häntä, ettei hän kävisi silmilleni."
Nainen väsytti hänet. Uskon, että hän sanoi: "Kirjoitettu on...
Anna minulle, mitä tahdon. Näin sanotaan Jumalan Sanassa."
Hän väsytti hänet Jumalan Sanalla. Lopulta hän sai, mitä hän pyysi.
Kysymys kuuluu, kuka on tuo väärämielinen tuomari.
Kun aloin rukoilla, Herra sanoi: "Lue uudelleen."
Tuomari sanoi jotakin, mikä on vihje siitä, kuka hän on.
Sanotaan: "hän sanoi mielessään: -
vaikka en pelkää Jumalaa... En välitä Jumalan sanasta.
Asemat ja tittelit eivät merkitse minulle mitään, olitpa tuomari, -
sihteeri, taloudenhoitaja tai opettaja. Mikään ei liikuta minua, -
paitsi se, että rasitat minua."
Sanotaan, että hän sanoi mielessään: "minä autan hänet oikeuteensa".
Silloin Herra sanoi minulle: "Juennine, väärämielinen tuomari, -
joka ei halua antaa sinulle oikeutta ja estää sinua saamasta siunauksesi, -
on sielusi: mielesi, tahtosi ja tunteesi.
Se on sinun oma äänesi, jota puhut sisälläsi.
Se on sinun oma sisäinen äänesi ja oma ajattelusi.
Oletko kysynyt: "Herra, miten kauan kestää, ennen kuin parannat minut -
tai ennen kuin siunaat perhettämme? Herra, miten kauan se kestää?"
Herra teki meidät kaltaisikseen. Hän teki meistä hengellisiä olentoja.
Henkesi uskoo Jumalaa. Se tahtoo tehdä Jumalan tahdon.
Meissä on myös sielu, joka meidän pitää ohjelmoida uudelleen ja korjata.
Meidän täytyy uudistaa mielemme Jumalan Sanalla -
ja ahkeroida pelolla ja vavistuksella, että pelastuisimme.
Meidän täytyy oppia kärsivällisyyttä ja ystävällisyyttä ja pysyä Sanassa.
Sielu täytyy tuoda linjaan hengellisen ihmisemme kanssa.
Raamatussa sanotaan: "Toivon, että menestytte ja olette terveitä."
Oletko ikinä ajatellut itseksesi autossa: "En tiedä, miten selviän."
Ääni puhuu sisälläsi.
"En usko, että Jumala antaa meille menestystä.
Mieheni luultavasti menettää työpaikkansa."
Sielulla on aina nyyhkytarinansa.
Sielu ei välitä, mitä Raamatussa sanotaan. Se välittää vain siitä, -
mitä se tuntee ja mitä vihollinen haluaa.
Se taipuu aina vihollisen puolelle epäuskoon, epäilyyn ja pelkoon.
Se haluaa aina todisteet, aivan kuten väärämielinen tuomari.
Se ei välitä hengellisistä todisteita. Se haluaa aina luonnolliset todisteet.
"Hänen haavainsa kautta olemme paratut." - "Ei siltä tunnu.
Minulla on vielä kyhmy ja selkäkipua. Parasta mennä lääkäriin."
Lääkäri sanoo: "Et ole parantunut. Katsopa röntgenkuvia.
Vaikuttaa syövältä. Oireet ovat nämä. Tältä se tuntuu."
Kaikessa on kyse siitä, miltä tuntuu. Sellainen on väärämielinen tuomari.
Mieli, tahto ja tunteet seuraavat tunteita ja ajatuksia itsestä -
sekä muiden ihmisten mielipiteitä, ei sitä, mitä Raamatussa sanotaan.
Jumala sanoo: "Rakastan Sinua." Ajattelet: "En koe olevani rakastettu.
Se ei voi olla totta." Saamme itsemme luopumaan siunauksesta.
Väärämielinen tuomari olet sinä itse, sisäinen äänesi.
Sinä olet väärämielinen tuomari.
Pidetään se mielessä. Ainoa tapa saada voitto -
ja vastustaa ääntä, jotta Jumalan siunaus voi tulla, -
on väsyttää se.
Täytyy puhua väärämieliselle tuomarille ja tuoda sille todistus.
Uskon, että nainen toi Jumalan Sanan todistuksen.
Täytyy sanoa: "Kirjoitettu on", "Hänen haavainsa kautta olen parantunut" -
"Sula hyvyys ja laupeus seuraavat minua kaikkina elämäni päivinä", -
"Kiitä Herraa, minun sieluni, äläkä unohda, mitä hyvää Hän on tehnyt" -
ja "Hän on antanut anteeksi syntini ja parantanut kaikki sairauteni".
Väärämieliselle tuomarille on sanot- tava, mitä Raamatussa sanotaan.
Kreikankielinen sana tarkoittaa iskua päin näköä.
Täytyy toistaa Jumalan Sanaa: "Kirjoitettu on...
Ei ole väliä, miltä tuntuu tai mitä ihmiset ajattelevat.
Näin sanotaan Jumalan Sanassa." Se on ainoa tapa suistaa tuomari alas.
Sinä olet tuomari. Sinun tunteesi ovat tuomari.
Tunteesi estävät siunauksia ja tahtovat luonnollisia todisteita.
Tunteesi ovat ilkeä tuomari.
Olemme ilkeitä itseämme kohtaan.
Muistan elämästäni monta kertaa, jolloin Jumala on tehnyt hyviä asioita.
Sitten olen autossa ja kuulen ääniä sisälläni. Luulin niitä omiksi äänikseni
Usein väärä tuomari puhuu sinulle sinun omalla äänelläsi.
Luulet, että se olet sinä itse. Ajattelet: "En tiedä, miten selviän.
Asiat menevät pieleen. Tulen aina olemaan köyhä."
Ajattelet niin, ja mielesi alkaa pyörittää samaa levyä.
Istut autossa. Keskustelet itsesi kanssa. Oletko tehnyt niin?
Se et ole sinä vaan väärä tuomari.
Se on sielusi ääni. Sielusi pitää lunastaa.
Sielusi on kallellaan pahan puoleen. Se ei välitä Sanasta.
Se pitää tuoda yksimielisyyteen Jumalan Sanan kanssa.
Väärää tuomaria pitää vastustaa. Hänelle pitää antaa isku.
Leski antoi hänelle iskun. Hän väsytti häntä tulemalla yhä uudelleen.
Lopulta hänen mielensä, tahtonsa ja tunteensa väsyivät -
estämään häntä saamasta siunauksia.
Nainen väsyi tilanteensa ja tuli lopulta Jumalan Sanan kanssa.
Lopulta hän sanoi väärälle tuomarille: "Jumalan Sanassa sanotaan näin."
Hän löi tuomarin alas tuomarinistuimelta.
Kiitos Herralle! Niin meidänkin pitää tehdä -
väärämieliselle tuomarillemme. Luetaan eteenpäin.
Jeesus astuu kuvaan jakeessa 6.
Jeesus kertoi vertausta.
Yhtäkkiä Hän astuu kerrontaan sisään ja sanoo: "Niin Herra sanoi: -
'Kuulkaa, mitä tuo väärä tuomari sanoo!'"
Hän ei sanonut, mitä tämä sanoi. Hän käski kuunnella, mitä tämä sanoo.
Tämä on voiton avain. Teidän täytyy alkaa tutkia, -
mitä väärä tuomari on sanonut.
Se et ole sinä. Se on sielusi ääni. Luulet, että se olet sinä tai Jumala.
Ei! Jokainen Jumalan tuntemista vastaan nouseva ajatus on kaadettava
Aseemme eivät ole lihalliset vaan voimalliset hajottamaan linnoituksia.
Hajotamme järjen päätelmät ja kaiken Jumalan tuntemista vastaan nousevan
Vangitsemme jokaisen ajatuksen kuuliaiseksi Kristukselle.
Avain voittoon ja siihen, että saat haluamasi Jumalalta, -
on alkaa kuunnella, mitä väärä tuomari sanoo sinulle.
Tietyllä tasolla ei pidä kuunnella sen valheita.
Sen valheet tunnistaa, kun uudistaa mieltään Jumalan Sanalla.
Ala lukea Raamattua.
Käyn läpi raamatunlukuohjelmaa koneeltani, koska matkustan paljon.
Luen Sanaa ja uudistan mieltäni. Täytyy tietää, mitä vihollinen sanoo, -
jotta tunnistaa, että se on valhetta.
Täytyy täyttää itsensä Jumalan Sanalla, -
jotta voi kaataa maahan järjen päätelmät -
sekä epäonnistumisen, köyhyyden ja sairauden ajatukset.
Täytyy tietää, mitä väärä tuomari sanoo.
Toiseksi sen tietää kirjoittamalla sen ylös.
Niin Herra sanoi. "Alkakaa kuunnella, mitä väärä tuomari sanoo."
Jumala alkoi sanoa minulle: "Ota kynä ja paperi esiin.
Väärä tuomari puhuu sinulle sinun omalla äänelläsi.
"Hei Karoliina, -
miksi ajattelet lähteväsi lähetysmatkalle? Ei sinulla ole rahaa."
Kuulet oman äänesi sisälläsi ja luulet sitä Jumalan ääneksi.
Luulet miettiväsi asioihin ratkaisuja. Ei. Se on väärä tuomari.
Kirjoita ylös, mitä väärä tuomari sanoo.
Älä vain anna ajatusten tulvia mieleesi. Selvitä niiden alkuperä.
Jumalan Sanassa sanotaan, että Hänen sanansa ovat hyvät.
Jumalalla on vain hyviä ajatuksia sinua kohtaan.
Jumalan ajatukset ovat suuremmat kuin mitä voit tehdä.
Hän sanoi: "Teette vielä suurempia asioita, koska menen Isän luo."
Ne ovat suurempia kuin potentiaalisi tai kykysi.
Ne vaativat uskoa. Ne saavat sinut kävelemään vuorten ja vetten päällä.
Jumalan Sana tekee sinusta suurem- man kuin olet ja voimallisen Hänessä.
Ajatukset, jotka latistavat ja jotka nousevat Sanan tuntemista vastaan, -
ajatukset, että Jumala haluaa sinun olevan sairas, köyhä ja lyöty, -
eivät ole Jumalasta, sillä Hän sanoo haluavansa antaa sinulle aina voiton.
Silloin voin vastustaa Jumalan Sanalla jokaista ajatusta, joka sanoo, -
etten saa voittoa. Se on väärä tuomari.
Hän istuu valtaistuimella tuomarina ja sanelee asioita, enkä saa siunausta.
Väärän tuomarin sanoja täytyy siis tutkia.
Kun tutkit niitä ja kirjoitat niitä ylös, tulet olemaan ällikällä lyöty.
Olin ällikällä lyöty, kun aloin kirjoittaa ylös ajatuksiani.
Kimpaannuin: "En tule olemaan ikuisesti köyhä.
Minä tulen menestymään. Pääsen näistä asioista vapaaksi."
Käsitin, etteivät ajatukset olleet minun eivätkä Herran vaan väärän tuomarin.
Aloin vastata niihin Jumalan Sanalla. Etsi niihin sopiva Raamatun lupaus, -
joka kumoaa ajatuksen. Etsi Jeesuksen sanat.
Katso itseäsi peilistä. Väärä tuomari on sielusi.
Sano peilikuvallesi: "Hei, sinä!
Hei, Emilia! Hei, Pekka!
Hei, Ville! Hei, Joni!
Näin sanoo Jumalan Sana: 'Olen ylen ihmeellisesti tehty.
Suurempi on Hän, joka minussa on, kuin se, joka on maailmassa.
Siunattu on tulemiseni ja menemiseni.
Olen voittoisa kaikissa tilanteissa. Olen Jumalan ystävä.'"
Etkö sinäkin innostu?
Voit kääntää kohtalosi sen sijaan, että menet väärän tuomarin luo.
On olemassa toivoa ja vapautta.
On olemassa voitto, olipa tilanne mikä tahansa.
Jos olet seurannut väärää tuomaria ja huomaat, että elämäsi on sidottu, -
koska sinulla on monia oikeusjuttuja, joita väärä tuomari pidättelee, -
voit mennä takaisin hänen luokseen ja puhua hänelle.
Väsytät hänet Jumalan Sanalla.
Mitä sitten tapahtuu? Se sanotaan jakeessa 8.
Hän toimittaa heille oikeuden pian. Hän päästää irti kiinni pitämästään: -
mielestäsi, tahdostasi ja tunteistasi, epäuskosta sielussasi, -
epäilystä ja tuskasta sielussasi, -
joka tarvitsee todisteita, koska et tunne olevasi rakastettu.
Se ei pärjää Jumalan Sanan voimalle. Saat nähdä siunausten esiintulon.
Luetaan viimeinen kohta. Jeesus sanoo jakeessa 7: -
"Eikö sitten Jumala toimittaisi oikeutta valituillensa, -
jotka häntä yötä päivää avuksi huutavat, -
ja viivyttäisikö hän teiltä apuansa?"
Jakeen 8 mukaan Jumala toimittaa heille oikeuden pian.
Se tuo mieleeni Jeesuksen sanat: "Se on täytetty."
Ristintyö on täytetty. Kaikki siunaukset ovat jo saatavilla meille.
Parantumisesi on jo saatavilla. Kaikki on tehty valmiiksi Jeesuksen verellä.
Riittää, että ottaa vastaan. Daniel rukoili, ja vastausta pidäteltiin.
Kävi ilmi, että vihollinen oli estänyt siunauksia tulemasta.
Välimies oli estänyt niitä. Jumala oli antanut vastauksen kauan sitten.
Sitä oli estetty tulemasta taivaallisissa paikoissa.
Nyt välimies eli sinä itse, mielesi, tahtosi ja tunteesi, raivataan pois.
Saat siunauksesi nopeasti. Jumala on jo antanut ne.
Eikö olekin innostavaa? Saat siunauk- sesi nopeasti. Toista perässäni: -
"Saan siunaukseni nopeasti, sillä tyrmään väärän tuomarin."
Rukoillaan. Isä, kiitos jokaisesta veljestä ja siskosta.
Kiitos tästä muuttavasta sanomasta. Kiitos, että he muuttuvat iäksi.
He tulevat tyrmäämään väärän tuomarin Jumalan Sanalla.
Se ei enää pidä heitä vankeina.
He voittavat jokaisen oikeusjutun ja näkevät ihmeitä tekevän voiman.
He näkevät heidän mielensä ja sydämensä muuttuvan.
He saavat uuden näkökulman elämään. Kaikki on mahdollista.
Heillä on Kristuksen ja Hengen mieli.
He näkevät, miten jokainen siunaus vapautuu, koska he eivät väsy.
He jatkavat rukousta, kunnes he näkevät vastauksen, ja he iloitsevat.
Jeesuksen nimessä, Jumalan siunausta!
Suomennos: Marianne Tenetz